Tomas Zamoiskis

Tomas Zamoiskis () (1594 m. balandžio 1 d. - 1638 m. sausio 8 d.) – 1618-1619 m. Podolės vaivada, 1619-1628 m. Kijevo vaivada, 1628-1638 m. generalinis Krokuvos seniūnas, nuo 1628 m. karūnos pakancleris, nuo 1635 m. didysis karūnos kancleris, Knišino, Sokalo, Naujojo Targo, Rabštino, Kalušo, Goniondzo ir Rečicos seniūnas. 1614-1622 m. dirbo karūnos tribunole Liubline. Jo garbei pavadintas Liublino Tomašuvo miestas.

 Biografija 
Karūnos didžiojo etmono ir Karūnos didžiojo kanclerio Jano Zamoiskio vienintelis sūnus nuo ketvirtos santuokos su Barbora Tarnovska.

To meto labai išsilavinęs žmogus,  Tomas Zamoiskis apvažiavo Prancūziją, Nyderlandus, Angliją, Italiją, parašė traktatą apie fortifikaciją, dalyvavo Kurukovo mūšyje.

1618 metais tapo Podolės vaivada ir kaip vaivada kariavo prieš turkų-totorių Kantemiro-murzos ir Davlet-Girejaus karius. 1619 metais Tomas Zamoiskis 1619 metais pasirašė iš Lenkijos pusės žymų Rastavicko susitarimą su kazokais. 1614 ir 1622 metais buvo du kartus renkamas į Karūnos tribunolą Liubline. 

Įkūrė Tomašpolio miestelį, Viničine.

Šeima

1620 m. susituokė su Kotryna Ostrogska. Vaikai: Grizelda Zamoiska Višniovecka (1623-1672), Joana Barbara Zamoiska Konecpolska (1626-1665) ir Janas Sobiepanas Zamoiskis (1627-1665).

Literatūra

 Urzędnicy województwa krakowskiego XVI-XVIII wieku. Spisy. Oprac. Stanisław Cynarski i Alicja Falniowska-Gradowska. Kórnik 1990, s. 273.
 Marianna Dobrowolska, Trybunał Koronny w Lublinie 1578-1794, Lublin 1994, s. 17
 Nuorodos 

Galerija 

 Galerija

|-

Kategorija:Zamoiskiai
Kategorija:Kijevo vaivados
Kategorija:Podolės vaivados
Kategorija:Knišino seniūnai
Kategorija:Karūnos pakancleriai
Kategorija:Karūnos didieji kancleriai
Kategorija:Rečicos seniūnai
Kategorija:Krokuvos seniūnai
Kategorija:Naujojo Targo seniūnai
Kategorija:ATR pasaulietiniai senatoriai
Kategorija:Karūnos tribunolo maršalkos